**Paskaidrojuma raksta izstrāde sakaru ēkas Brīvības ielā 46, Rēzeknē,**

**jumta seguma nomaiņai, bēniņu pārseguma siltināšanai**

**un** **zibensaizsardzības sistēmas pārbūvei**

PROJEKTĒŠANAS UZDEVUMS

1. **Ievads:**

 VAS “Latvijas dzelzceļš”, turpmāk - LDz vai Pasūtītājs, publiskās lietošanas dzelzceļa infrastruktūras zemes nodalījuma joslā, Brīvības ielā 46, Rēzeknē, atrodas sakaru ēka ar kadastra apzīmējumu 2100 011 0135 021, turpmāk - Ēka. Ēka pieder LDz. Ēkas jumta segumam, no bitumena viļņotām jumta loksnēm, konstatēti dažādi bojājumi (caurumi, teces utt.), kas negatīvi ietekmē ēkas jumta nesošās konstrukcijas, pastāvīgi notiek nokrišņu piekļuve ēkas iekšienē, kas kaitē telpu iekšējai apdarei un citam īpašumam. Saskaņā ar Latvijas Republikas spēkā esošo būvniecības normatīvu aktu prasībām, pirms jumta seguma nomaiņas, bēniņu pārseguma siltināšanas un zibensaizsardzības sistēmas pārbūves darbu veikšanas ir nepieciešams izstrādāt būvniecības ieceres dokumentāciju-paskaidrojamo rakstu.

1. **Mērķis:**

Saskaņā ar Latvijas Republikas spēkā esošo būvniecības normatīvu aktu prasībām pasūtīt un saņemt paskaidrojuma rakstu sakaru ēkas Brīvības ielā 46, Rēzeknē, jumta seguma nomaiņai, bēniņu pārseguma siltināšanai un zibensaizsardzības sistēmas pārbūvei, turpmāk - Projekts, kā arī nodrošināt LDz Nekustamā īpašuma pārvaldes 2024.gada kapitālremontu plāna daļu īstenošanu.

1. **Uzdevums:**

***3.1. Ēkas tehniskie rādītāji:***

Zemesgabals: Brīvības ielā 52, Rēzeknē, Rēzeknes novadā, kadastra apzīmējums 2100 011 0135;

Ēkas kadastra apzīmējums: 2100 011 0135 021;

Ēkas apbūves laukums: 303,5 m2;

Ēkas platība: 699,4 m2;

Būvtilpums: 3243,0 m3;

Ēkas stāvu skaits: virszemes 4, pazemes 0;

Ēkas klasifikācijas kods: 1241 - Sakaru ēkas, stacijas, termināļi un ar tiem saistītās ēkas;

Ēkas grupa (saskaņā ar Ministru kabineta 2014.gada 19.augusta noteikumiem Nr.500 “Vispārīgie būvnoteikumi”) - 2.grupa.

***3.2. Uzdevums Ēkas tehniskās apsekošanas atzinuma izstrādei:***

 Pirms projektēšanas darbiem, pamatojies uz Būvju tehniskās apsekošanas būvnormatīva LBN 405-21 9.2.punkta prasībām izstrādāt Ēkas tehniskās apsekošanas atzinumu.

* + 1. Pamatojies uz Būvju tehniskās apsekošanas būvnormatīva LBN 405-21 prasībām, veikt Ēkas vizuālo apsekošanu. Tehniskās apsekošanas atzinumu sagatavot Būvniecības informācijas sistēmā, turpmāk - BIS, kopā ar tehniskās apsekošanas atzinumu pievienot Projektēšanas uzdevuma, turpmāk - PU, 3.2.3.punktā minētos pielikumus.
		2. Tehniskās apsekošanas atzinumā BIS norādīt šādu informāciju:
		3. Ziņas par Ēku;
		4. Ziņas par zemes vienību;
		5. Kopvērtējums par Ēkas atbilstību vai neatbilstību kādai no [Būvniecības likuma](https://likumi.lv/ta/id/258572-buvniecibas-likums) [9.](https://likumi.lv/ta/id/258572-buvniecibas-likums#p9) pantā minētajām prasībām;
		6. Papildu informāciju:
1. Mehāniskā stiprība un stabilitāte (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu (nedroša Ēka vai tās daļa), pirmsavārijas vai avārijas stāvoklis;
2. Ugunsdrošība (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu);
3. Lietošanas drošība (ir vai nav konstatētas neatbilstības, kas neietekmē drošumu, un neatbilstības, kas ietekmē drošumu, pirmsavārijas vai avārijas stāvoklis);
4. Vides pieejamība (ir vai nav nodrošināta iekļūšana Ēkā, ir vai nav nodrošināta pārvietošanās pa Ēku);

3.2.2.5 Patvaļīga būvniecība (nav konstatēta patvaļīga būvniecība, konstatēta Ēkas vai tās daļas ekspluatācija neatbilstoši projektētajam lietošanas veidam, patvaļīgā būvniecība skar vai neskar nesošās Ēkas konstrukcijas);

3.2.2.6 Norādījumi par veicamajiem pasākumiem, kas nepieciešami, lai saglabātu vai uzlabotu Ēkas tehnisko stāvokli, un kuru neizpilde apsekotāja noteiktajā termiņā var radīt kaitējumu Ēkas lietotājam, kaimiņam vai garāmgājējam;

3.2.2.7 Ieteikumi.

3.2.3. Tehniskās apsekošanas atzinumam BISā, kā datnes (pielikumus) pievienot:

1. Tehniskās apsekošanas uzdevumu;
2. Ēkas un piesaistīta zemes gabala īpašumtiesību apliecinoši dokumenti t.sk. inventarizācijas lietu un zemes robežu plānu;
3. Pārskatu par iegūto informāciju par Būvi kopā ar secinājumiem, izstrādāt atbilstoši Projektēšanas uzdevuma pielikuma Nr.1. “Būves tehniskās apsekošanas pārskats” veidlapu;
4. Pārskatu par Ēkas ugunsdrošības risinājumu novērtējumu (noformēšanu saskaņot ar Pasūtītāja pārstāvjiem);
5. Ēkas foto pārskatu ar aprakstiem un komentāriem (piemēram, būve vai tās daļu fragmenti, detaļas un raksturīgākie bojājumi, atsegumu detaļas), (noformēšanu saskaņot ar Pasūtītāja pārstāvjiem);
6. Būves būvkonstrukciju apsekošanas kartogrammas (piemēram, novietne, stāvu plāni, griezumi, fasādes), (noformēšanu saskaņot ar Pasūtītāja pārstāvjiem);
7. Pirms tehniskās apsekošanas atzinuma sagatavošanas BISā, iepazīstināt Pasūtītāja pārstāvjus ar Ēkas apsekošanas rezultātiem, kā arī saskaņot ar Pasūtītāja pārstāvjiem PU 3.2.3. apakšpunktā minētos pielikumus.

***3.3. Norādījumi Projekta izstrādei:***

1. Skaidrojošais apraksts:

Aprakstu par plānoto būvniecības ieceri, tai skaitā par ugunsdrošības risinājumiem un izmantotajiem būvizstrādājumiem, veicamajiem energoefektivitātes pasākumiem, būvniecībā radušos atkritumu apsaimniekošanu un paredzēto teritorijas sakārtošanas veidu, plānotajiem darbiem, attiecīgo darbu secību;

1. Arhitektūras risinājumu, būvkonstrukciju risinājumu daļas:
2. Jumta shēmu ar projektējamo segumu ar esošiem atjaunojamiem vai projektējamiem elementiem (jumta slīpumi, bēniņu logi, piekarteknes, piltuves, ventilācija sistēmas elementi , kanalizācijas izvadi (ja tie ir), jumta lūkas, sniega barjera, jumta nožogojums, utt.), plānā norādīt jumta slīpumus, ārsienu asu ar izmēriem. Jauno jumta seguma materiālu paredzēt no klasiskā tipa skārda profila RR 32 krāsā (pēc “RUUKKI” kataloga datiem). Jumta seguma profila, apdares elementu, lietusūdens novadīšanas sistēmas, utt., skārda minimālais biezums t=0,6mm ar PUR pārklājumu (nomināla pārklājuma biezums 50 µm, cinkotā pārklājuma biezums 275 g/m2, noturības pakāpe pret UV (izturība pret ultravioletajiem stariem) - RUV4 klases (saskaņā ar LVS EN 10169), noturības pakāpe pret koroziju - RC5 klases (saskaņā ar LVS EN 10169).
3. Jumta spāru shēmu ar esošiem, atjaunojamiem, nomaināmiem, pastiprināmiem jumta konstrukcijas elementiem (pamatoties uz apsekošanas rezultātiem (PU 3.2. apakšpunkts), kā arī novērtēt jumta spāru sistēmas nesošo konstrukciju nestspējas, ievērojot pašsvaru, projektējamo segumu, kā arī klimatisko slodžu rādītājus atbilstoši LR spēkā esošiem normatīviem aktiem);
4. Izstrādāt bēniņu plānu, parādīt uz tā esošos elementus - jumta spāru konstrukcijas, ventilācija sistēmas, kanalizācijas izvadus (ja tie ir), utt. Bēniņu plānā parādīt esošo komunikāciju projektējamos apkalpošanas tiltiņus pie ventilācijas sistēmas elementiem, kanalizācijas izvadiem, un citiem elementiem. Bēniņu pārseguma siltināšanu paredzēt ar beramo akmens vati, bet vietās, kur nav iespējamā tās ierīkošana (piemēram samazināsies apkalpošanas ceļu gabarīti un citi gadījumi) paredzēt cita veida akmens vati. Siltinātāju materiālus un to biezumus izvēlēties saskaņā ar LBN 002-19 “Ēku norobežojošo konstrukciju siltumtehnika” un LBN 201-15 “Būvju ugunsdrošība” prasībām, siltināšanas laikā nedrīkst pasliktināt bēniņu ventilēšanas apstākļus;
5. Paredzēt:
* Jumta lietusūdens novadīšanas sistēmas nomaiņu t.sk. piekartekņu, piltuvju, lietusūdens novadīšanas caurules izbūvi, pie lietusūdens novadīšanas caurulēm (uz zemes virsmas) paredzēt betona tekņu ierīkošanu ar slīpumiem - reljefa virzienos;
* Kanalizācijas stāvvadu pagarināšanu caur jumta segumu (ja tie tiks konstatēti uz bēniņu pārseguma) ;
* Jumta nožogojumu vai jumta drošības sistēmu atbilstoši LBN 201-15 "Būvju ugunsdrošība" 81.2.punkta prasībām;
* Jumta nesošo konstrukciju apstrādi ar antipirēnu un ugunsdrošiem pārklājumiem kokam atbilstoši LBN 201-15 "Būvju ugunsdrošība" prasībām;
* Jumta sniega aiztures barjeru (cauruļveida);
* Bēniņu ieejas durvju vai lūku nomaiņu atbilstoši LBN 201-15 "Būvju ugunsdrošība" prasībām;
* Esošo bēniņu logu atjaunošanu, kā arī papildus bēniņu logu ierīkošanu, gaisa apmaiņas uzlabošanai bēniņos;
* Esošiem ventilācijas kanāliem, no līmeni virs jumta seguma, paredzēt skārda apšuvumu, apdaru, kā arī uzvāžņu nomaiņu (skat. kopā ar PU 3.3.2.1.punktu);
* Esošā jumta lūka nomaiņu, kā arī papildus jumta lūku ierīkošanu (par izvietošanas vietām konsultēties ar Pasūtītāja pārstāvjiem);
* Bēniņu apkalpošanas koka tiltiņus;
* Fasādes krāsu risinājumu fragmentu (krāsu pasi), ar izmaiņām fasādē;
* Demontāžas apjomus- segums, latojums, nožogojums, lietusūdens novadīšanas sistēma, utt., sadalīt pa būvgružu veidiem un to apjomiem;
1. Griezumu un konstruktīvo mezglu detalizācija:
* Jumta, bēniņu pārseguma griezumu (us) ar projektējamo jumta segumu, virsotnes atzīmēm, spāru sistēmas elementu šķērsgriezuma izmēriem, slīpumiem (procentos un ar izmēriem), kā arī ar bēniņu pārseguma siltināšanas risinājumiem;
* Jumta nesošo konstrukciju pastiprināšanas vai pārbūves risinājumu mezglus skat. kopā ar PU 3.3.2.2.punktu);
* Kores mezglu (us) ar jauno koka latojumu, skārda elementiem, utt.;
* Dzegas mezglu(us), jauno koka latojumu, skārda elementiem, sniega barjeru, utt.;
* Vējmalas mezglu(us) ar jauno koka latojumu, skārda elementiem, utt.;
* Sateknes mezglu(us) ar jauno koka latojumu, skārda elementiem, utt.;
* Esošo bēniņu logu atjaunošanas risinājumus, kā arī papildus bēniņu logu izbūves risinājumus (mezglus);
* Jumta lūku ierīkošanas risinājumus (mezglus);
* Esošiem ventilācijas kanāliem risinājumus (mezglus) nomaiņai - skārda apšuvumiem, apdarēm, uzvāžņiem (skat. kopā ar PU 3.3.2.1.,3.3.2.4.punktiem);
* Bēniņu pārseguma fragmentu(us) ar esošiem elementiem (orientējoši) un projektējamo siltināšanu;
* Bēniņu apkalpošanas tiltiņu konstruktīvus risinājumus (mezglus);
1. Būvizstrādājumu specifikāciju;

3.3.3. Elektroapgādes (ārējās) risinājumu daļa - ārējās pasīvās zibensaizsardzības sistēmas un zemējuma kontūra pārbūve:

1. Atbilstošas sfēras sertificētam būvspeciālistam, noteikt zibensaizsardzības un zemējuma kontūra ierīkošanas nepieciešamību Ēkai, ja tiks noteikts, ka tie nav nepieciešami, Projektam pievienot atzinumu, tai skaitā aprēķinus un citu nepieciešamos dokumentus, bet ja tiks precizēta to ierīkošanas nepieciešamība, Projektā paredzēt risinājumus saskaņā ar PU 3.3.3.2.- 3.3.3.10.punktu prasībām;
2. Zibensaizsardzību izveidot pēc IV aizsardzības klases;
3. Paredzēt zemējuma ietaises (zemējuma kontūra) ierīkošanu tai skaitā segumu atjaunošanu, atsevišķais ģenerālplāns atbilstoši vizuāli uztveramā mērogā (M 1:250; M 1:500; M 1:1000) uz topogrāfiskā plānā;
4. Zemējuma ietaises (zemējuma kontūra) ierīkošanu paredzēt 5m attālumā no sakaru darba zemējuma (skat. kopā ar PU Pielikumu Nr.3), šķērsojuma vietas izolēt, tā lai kontūri savā starpā nesaskarās. Projektēšanas darbus saskaņot ar LDz Elektrotehnisko pārvaldi;
5. Projektējot uz jumta ārējo zibensaizsardzības sistēmu ievērot būvprojekta "Digitālo radiosakaru sistēmas ieviešana" izpildes nosacījumus (skat. kopā ar PU Pielikumu Nr.4). Projektēšanas darbus saskaņot ar LDz Elektrotehnisko pārvaldi;
6. Paredzēt galvenās zemējuma kopnes ierīkošanu ēkas ievada skapjos;
7. Ieprojektēt potenciālu izlīdzināšanas sistēmu;
8. Paredzēt pārsprieduma aizsardzības ierīkošanu;
9. Izstrādāt nepieciešamos aprēķinus zibensaizsardzības izbūvei;
10. Būvizstrādājumu specifikāciju.

3.3.4.Darbu organizācijas risinājumu daļa:

1. Plānu, kurā jāattēlo esošās ēkas un, ja nepieciešams, pagaidu būves, pastāvīgos un pagaidu ceļus, būvmašīnas un inženiertīklus (elektroenerģijas, ūdens un citu resursu inženiertīklus), norādot to nepieciešamās pieslēgšanas vietas, kā arī būvizstrādājumu un konstrukciju nokraušanas vietas;

3.3.5. Izmaksu aprēķinu, būvdarbu apjomu daļas:

1. Izmaksu aprēķinam, kā arī būvdarbu apjomiem jābūt sastādītiem atbilstoši konkrētiem būvdarbiem un apjomus norāda atbilstošā būvdarbu veidam mērvienībā. Izmaksu aprēķinu, kā arī būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Izmaksu aprēķinu nepievienot BISam, sniegt Pasūtītāja pārstāvjiem Microsoft Excel formātā, kā arī Būvdarbu apjomus sniegt Pasūtītāja pārstāvjiem Microsoft Excel formātā.
2. **Metodoloģija:**
3. Projekta izstrādei nepieciešamo topogrāfisko uzmērījumu plānu sagatavo Projekta izstrādātājs, turpmāk - Izpildītājs;
4. Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā;
5. Pasūtītājam ir tiesības iepazīties ar Projektu un izteikt pamatotus iebildumus par Pakalpojuma izpildi un kvalitāti. Pirms izstrādātā Projekta pievienošanas BISā, nosūtīt uz Pasūtītāja pārstāvja e-pastu (norādīts PU 5.8.punktā ) izstrādāto Projektu izskatīšanai un saskaņošanai. Pasūtītāja pārstāvim pēc Projekta saņemšanas, 5 (piecu) darba dienu laikā ir jāsaskaņo Projektu vai jānosūta Izpildītājam motivētu atteikumu Projekta saskaņošanai. Pēc Pasūtītāja pārstāvja (norādīts PU 5.8.punktā) saskaņojuma, pievienot Projektu BISā tālākām darbībām;
6. Nodrošināt nepieciešamos saskaņojumu, atzinumu saņemšanu, un darbības Projekta virzībām BISā, kā arī saņemt Projekta akceptu Rēzeknes valstspilsētas pašvaldības būvvaldē, turpmāk - Būvvalde.
7. **Īpaši noteikumi:**
8. Projektu izstrādāt pamatojoties uz projektēšanas uzdevumu, institūciju izdotajiem tehniskajiem noteikumiem, Būvniecības likumu, kā arī vadoties pēc Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi”, ievērojot citus pastāvošos Latvijas būvnormatīvus LBN, tehniskos normatīvus un standartus;
9. Projektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;
10. Projekta izstrādes gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas-izgatavotājas galvenie tehniskie rādītāji) apraksts ir jāpievieno Projektam;
11. Projektēšanas uzdevuma realizācijai, nodrošināt sertificētu (us) būvspeciālistu (us), kura(u) specialitātes darbības sfēra (as) atbilst Ministru kabineta 2018.gada 20.marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” prasībām, kā arī norīkot sertificētu būvspeciālistu, kurš vadīs projektēšanu un koordinēs Projekta izstrādi;
12. Izpildītajam ir jābūt spēkā esošai civiltiesiskās atbildības apdrošināšanas polisei, bet būvspeciālistam (iem) saskaņā ar PU 5.4.punktu - Profesionālās civiltiesiskās atbildības apdrošināšanas polisei (ēm). Izpildītājam pie Projekta būvniecības lietai BISā, pievienot apdrošināšanas polišu elektroniski apliecinātas kopijas, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu;
13. Projektu sniegt Pasūtītāja pārstāvim 3 apliecinātos papīra eksemplāros + 1 digitālā veidā (PDF, DWG, EXCEL, WORD formātos) eksemplāru nosūtīt uz Pasūtītāja pārstāvja e-pastu (norādīts PU 5.8.punktā ) ;
14. Izpildītājam, ar kuru tiks noslēgtas līguma saistības tiks izsniegti Ēkas un ar to saistītā zemes gabala dokumenti (zemesgrāmatas, zemes robežu plāns, ēkas kadastrālas uzmērīšanas lieta) Projekta izstrādei;
15. Ēkas apskate tirgu izpētes laikā ir vēlama un apskati saskaņot pēc iepriekšējas pierakstīšanās.

Ēkas apsekošana pēc līguma saistību noslēgšanām ir obligāta un saskaņot pēc iepriekšējas pierakstīšanās. 3 (trīs) darba dienas pirms Ēkas apskates/apsekošanas sazināties ar atbildīgo personu: tel. 29907116, e-pasts: rasita.latkovska@ldz.lv.

1. **Rezultāts:**

 Saskaņā ar Latvijas Republikas spēkā esošo būvniecības normatīvu aktu prasībām tiks pasūtīts un saņemts paskaidrojuma raksts sakaru ēkas Brīvības ielā 46, Rēzeknē, jumta seguma nomaiņai, bēniņu pārseguma siltināšanai un zibensaizsardzības sistēmas pārbūvei, kā arī nodrošināta LDz Nekustamā īpašuma pārvaldes 2024.gada kapitālremontu plāna daļas īstenošana.

**7. Laiks un resursi**

7.1.Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2.LDz sniedz tikai savā rīcībā esošu informāciju un materiālus Projekta izstrādei. Visus ar Projekta izstrādāšanu saistītos izdevumus sedz Izpildītājs;

**7.3.Izpildītājs izstrādā Projektu, pievieno BISā, nodrošina visu nepieciešamo saskaņojumu un atzinumu saņemšanu un saņem Projekta akceptu Būvvaldē 90 (deviņdesmit) kalendāra dienu laikā no līguma noslēgšanas dienas.**